***Hotell i særklasse*** (orig: *Fawlty Towers*) er en britisk komiserie som gikk på BBC i 1975 og 1979. Serien handlet om det fiktive hotellet Fawlty Towers i Torquay på den engelske sørkysten. Hotellet eies og drives av den eksentriske Basil Fawlty og hans kone Sybil. Stuepiken Polly og kelneren Manuel tilhører den faste staben. Faste hotellgjester er den halvsenile major Gowen og de eldre frøknene Miss Tibbs og Miss Gatsby. Manuskriptene ble skrevet av John Cleese og Connie Booth, som også spiller hovedroller i serien. De var gift da den første serien ble innspilt 1975. Da den andre programserien ble innspilt i 1979, var Cleese og Booth skilt etter 10 års ekteskap. 

Handlingen er farsepreget og full av tilfeldige sammentreff og misforståelser. Det bærende elementet er Basil Fawltys eksentrisitet og uforlignelige kroppsspråk.

Serien er sendt på NRK første gang i 1976 og 1979, og har gått flere ganger i reprise.

Handlingsreferat
----------------

Serien fokuserer hovedsakelig på dagliglivet og uventede eventyr til hotell-eier Basil Fawlty og hans kone Sybil, så vel som deres ansatte: servitør Manuel, Polly Sherman, og fra andre sesong en kokk ved navn Terry. Episodene dreier seg vanligvis om Basils innsats for å gjøre hotellet til et bedre sted - samt hans økende frustrasjon over forskjellige komplikasjoner og feil, som hindrer ham fra å gjennomføre hans egentlige planer. Mye av humoren kommer fra Basils altfor aggressive væremåte, og han engasjerer seg i krangler med både gjester, ansatte og spesielt Sybil, som han ofte henvender seg til med ulike fornærmelser. Handlingene i hver episode er ofte intrikate, og involverer tilfeldigheter, misforståelser og forskjellige formål. Hendelsene tester til bristepunktet den lille tålmodigheten Basil har, noe som noen ganger får ham til å nesten få et sammenbrudd ved slutten av enkelte episoder.

Gjestene på hotellet er ofte årsaken til Basils sinne og Irriterte utbrudd. Serien bruker også til tider svart humor, spesielt når Basil blir tvunget til å gjemme en død kropp. Basils fysiske utbrudd er først og fremst rettet mot Manuel, en emosjonell, men stort sett uskyldig spanjol hvis forvirrede engelske ordforråd får ham til å gjøre helt elementære feil. Noen ganger forsøker Basil å slå Manuel med en stekepanne, eller slår ham i pannen med en skje. Sybil og Polly, derimot, er langt mer tålmodige og forståelsesfulle overfor Manuel. Deres vanlige unnskyldning for hans oppførsel til gjestene er at Manuel kommer fra Barcelona. Manuel bruker til og med denne unnskyldningen om seg selv.

Basil viser ofte åpenlyst snobbisme når han forsøker å komme seg oppover den sosiale stigen, og uttrykker ofte forakt for fattige mennesker som han påstår regelmessig kommer til hotellet hans. Basils desperasjon blir lett synlig ettersom han gjør stadig mer håpløse manøvrer og smertefulle handlinger i å prøve å få tjenester hos mennesker som han oppfatter å ha større sosial status enn ham selv.

Skuespillere
------------

John Cleese.
* Basil Fawlty (John Cleese)

Basil Fawlty, spilt av John Cleese, er en kynisk og snobbete misantrop som er desperat etter å tilhøre en høyere sosial klasse. Han eier et vellykket hotell som et middel for å skaffe mer penger. Men denne jobben tvinger ham også til å være høflig mot mennesker han forakter. Han blir noen ganger skremt av hans egen kone Sybil Fawlty. Han lengter etter å stå opp mot henne, men planene hans kommer ofte i konflikt med hennes krav. Sybil er ofte verbalt fornærmende ovenfor Basil.

Basil henvender seg vanligvis til medhjelperne Manuel eller Polly for å hjelpe ham med planene hans, men samtidig forsøker han sitt beste for å hindre Sybil i å oppdage hva han egentlig planlegger. Basil beklager imidlertid at tidligere var det lidenskap i forholdet deres, som nå tilsynelatende har forsvunnet. Men det ser også ut til at Basil fremdeles bryr seg om sin kone, og blant annet aktivt motstår flørtingene til en fransk gjest i en episode. 

I tråd med den manglende forklaringen om ekteskapet, avsløres ikke særlig mye om karakterenes bakgrunnshistorier. Det er kjent at Basil tjenestegjorde i det britiske militæret, blant annet under Koreakrigen. Men John Cleese selv var bare 13 år gammel når Korea-krigen tok slutt, og karakteren til Basil må derfor ha vært minimum fem eller seks år eldre enn skuespilleren. Basil påstår også å ha pådratt seg en skade på grunn av en granat-splint i beinet. Denne skaden har en tendens til å blusse opp på mistenkelig praktiske tidspunkter, hvis Basil ikke ønsker å være med på ett eller annet. Den eneste personen som Basil konsekvent viser toleranse og god oppførsel overfor, var en gammel og dement major Gowen, en veteran fra en av verdenskrigene, som nå bor permanent ved hotellet.

Når Basil kommuniserer med Manuel, viser Basil en rudimentær kunnskap om spansk. Basil uttaler at han lærte klassisk spansk, ikke den merkelige dialekten han mener at Manuel] ser ut til å bruke. Men denne språk-kunnskapen blir også latterliggjort, blant annet når en gjest (som Basil umiddelbart har avvist som arbeiderklasse) kommuniserer med Manuel på flytende spansk etter at Basil ikke klarer å snakke forståelig spansk. Basil påstår at han kunne klart å drive et førsteklasses hotell, hvis han ikke hadde alle gjestene i veien. Men mye av tiden er Basil et uheldig offer for omstendighetene.

* Sybil Fawlty (Prunella Scales)

Prunella Scales.
Sybil Fawlty, spilt av Prunella Scales, er kone til Basil Fawlty. Hun er ofte en mer effektiv leder av hotellet enn Basil. Når Basil får problemer på grunn av en eller annen konflikt, så er det ofte Sybil som går inn for å rydde opp i alle de forskjellige problemene. Til tross for dette deltar hun sjelden direkte i driften av hotellet. I travle perioder, for eksempel under innsjekking av nye gjester eller måltider ved restauranten, mens alle andre er opptatt med å arbeide, snakker Sybil ofte i telefon med en av venninnene sine. Ettersom hun er hans kone, er hun ofte den eneste vanlige karakteren som omtaler Basil ved fornavnet hans.

* Polly Sherman (Connie Booth)

Connie Booth.
Polly Sherman, spilt av Connie Booth, arbeider som servitør og assistent ved hotellet. Hun har store kunstneriske ambisjoner, og er den mest kompetente av personalet og fornuftens stemme under kaotiske øyeblikk. Men hun blir ofte involvert i forskjellige latterlige problemer når hun lojalt forsøker å hjelpe Basil med å dekke over feil eller holde hans hemmeligheter fra Sybil. Men i en episode nekter Polly å hjelpe Basil, når han ønsker at hun skal etterligne Sybil i halvmørket på soverommet hennes foran Fawltys nærmeste venner. Basil påstår deretter at Sybil var syk, i stedet for innrømme at Shybil tidligere hadde stormet ut i irritasjon over Basil. Polly sier til slutt enig i forslaget hans. Men bare på den betingelse av at Basil låner henne penger nok til å kjøpe en ny bil, noe han tidligere har nektet å gå med på.

Polly er generelt godmodig, men viser noen ganger frustrasjon, og har merkelige øyeblikk av ondskap. I en episode biter en bortskjemt Shih tzu-hund (tilhørende en eldre gjest) både Polly og Manuel. Som hevn putter Polly svart pepper og sterk Tabasco-saus over hundens mat, noe som gjør hunden dårlig. I en annen episode påstås det at Polly er en kunst-student, som ifølge Basil har tilbrakt tre år ved college. Hun har sans for språk, og viser evner på både spansk og tysk. Polly har, i likhet med Manuel, et eget værelse ved hotellet.

* Manuel (Andrew Sachs)

Andrew Sachs.
Manuel, servitør spilt av Andrew Sachs, er en velmenende (men ofte uorganisert og forvirret) spanjol opprinnelig fra Barcelona med dårlig forståelse for engelsk språk og britiske skikker. Han blir mishandlet verbalt og fysisk av sjefen deres. Når Manuel blir fortalt hva han skal gjøre, forstår han sjeldent hva han egentlig får beskjed om. Manuels karakter brukes til å demonstrere Basils instinktive mangel på sensitivitet eller toleranse.

Hver episode innebærer ofte at Basil blir rasende over Manuels forvirring over sjefens bisarre krav, og til og med på Basils mest grunnleggende forespørsler. Manuel er ofte redd for Fawltys temperament og voldelige overgrep, men uttrykker ofte sin takknemlighet for å ha en jobb ved hotellet. Han er også veldig entusiastisk i jobben sin, og er stolt over det lille engelsk han klarer å snakke.

* Major Gowen (Ballard Berkeley)
* Miss Tibbs (Gilly Flower)
* Miss Gatsby (Renee Roberts)
* Kokken Terry (Brian Hall) (medvirket i programserie 2)

Programmene ble produsert og regissert av John Howard Davies, Douglas Argent og/eller Bob Spiers.

Bakgrunn
--------

John Cleese hentet inspirasjon til *Fawlty Towers* da Monty Python-gjengen bodde på Gleneagles Hotel i Torquay. John og Connie bodde på hotellet etter at opptakene til det første Monty Python-showet var avsluttet. Eieren av hotellet (som i et intervju ble navngitt av Cleese som Donald Sinclair) skal ha vært usedvanlig vanskelig, blant annet ved å kaste en rutetabell på en gjest som spurte om busstider, kaste ut Eric Idles koffert på grunn av en mistanke om at den kunne inneholde en bombe, og kritisere den amerikansk-fødte Terry Gilliam for hans "altfor amerikanske" bordvaner (med gaffelen i feil hånd).

Liste over episodene
--------------------

|  |  |
| --- | --- |
| Den første episoden ble vist på BBC 2 19. september 1975. Episodene i den første serien:1. «A Touch of Class»
2. «The Builders»
3. «The Wedding Party»
4. «The Hotel Inspectors»
5. «Gourmet Night»
6. «The Germans»

Samtlige seks episoder ble regissert av John Howard Davies. | Den andre serien ble vist i 1979. Episodene var:1. «Communication Problems»
2. «The Psychiatrist»
3. «Waldorf Salad»
4. «The Kipper and the Corpse»
5. «The Anniversary»
6. «Basil the Rat»

Disse seks episodene ble regissert av Bob Spiers. |

Referanser
----------

Eksterne lenker
---------------

* (en) *Hotell i særklasse* på Internet Movie Database Rediger på Wikidata

* (no) *Hotell i særklasse* hos Filmfront Rediger på Wikidata

* (en) *Hotell i særklasse* på AllMovie Rediger på Wikidata

* (en) *Hotell i særklasse* på The Movie Database – TV Rediger på Wikidata

* (en) *Hotell i særklasse* på Rotten Tomatoes Rediger på Wikidata
* BBC Guide to Comedy
* Fawltysite.net
* Fawlty Towers episodeguide på norsk


| * v
* d
* r
Monty Python |
| --- |
| Monty Python | 

|  |  |
| --- | --- |
| Medlemmer | 
* **Graham Chapman**
* **John Cleese**
* **Terry Gilliam**
* **Eric Idle**
* **Terry Jones**
* **Michael Palin**

 |
| Medvirkende | 
* Douglas Adams
* Carol Cleveland
* Connie Booth
* Neil Innes
* Eddie Izzard

 |

 |
| TV-serie | 
* Monty Python’s Flying Circus
* De 45 originale episodene
* Monty Python's Fliegender Zirkus

 |
| Filmer | 

|  |  |
| --- | --- |
| Spillefilmer | 
* *Monty Python og ridderne av det runde bord*
* *Profeten Brians liv og historie*
* *Meningen med livet*

 |
| Andre filmer | 
* *And Now for Something Completely Different*
* *Monty Python Live at the Hollywood Bowl*

 |

 |
| Sketsjer | 
* *The Ministry of Silly Walks*
* *Nudge Nudge*
* *Dead Parrot*
* *Upper Class Twit of the Year*

 |
| Relatert | 
* *Time Bandits*
* *En fisk ved navn Wanda*
* *Hotell i særklasse*
* *The Rutles*
* *All You Need Is Cash*
* *The Rutles 2: Can’t Buy Me Lunch*
* *Handmade Films*

 |


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN
 |